เรื่องร้องเรียน: เนื่องจาก ที่แจ้งวัฒนะซอย 10 มีร้านอาหาร ชื่อ Chilley   ได้เปิดเพลงเสียงดังมาก และ มีการเล่นดนตรีดังมากๆ ในเวลา 20:00-24:00 ของทุกๆวัน  จึงทำให้เราผู้พักอาศัยอยู่ในแถวนั้นได้มีผลกระทบต่อเสียงดังมาก เราไม่สามารถนอนหลับพักผ่อนได้ในเวลาดังกล่าว   เราได้มีการโทรไปแจ้งเจ้าหน้าที่ตำรวจ สน.ทุ่งสองห้องแล้ว และได้มีเจ้าหน้าที่มาตักเตือน จึงได้มีการเบาเสียงลง แต่พรุ่งนี้ก็จะเปิดเสียงดังเหมือนเดิมไม่ได้รับการแก้ไข เราได้ถามไปทางเจ้าหน้าที่ตำรวจสน.ทุ่งสองห้องแล้ว เจ้าหน้าที่บอกกับทางเราว่า เค้าทำได้แค่นั้น ให้ผมไปร้องเรียนเอาเอง  ผมจึงขอความกรุณาเจ้าหน้าที่ ที่มีส่วนเกี่ยวข้องกับเรื่องนี้ ฝากดูแลปัญหาเรื่องนี้ด้วย  เราอยู่กันมานานไม่มีปัญหา จนมีร้านอาหารนี้มาเปิด  ขณะที่กำลังพิมพ์ เป็นเวลา 23:40 ดนตรียังคงมีเสียงดังมากอยู่ครับ  ปล.สุดท้ายนี้ ขอความกรุณาปกปิดข้อมูลส่วนตัวของผู้ร้องเรียนด้วยนะครับ  ขอบคุณมากครับ
การดำเนินการของเจ้าหน้าที่: สำนักงานเขตหลักสี่ โดยฝ่ายสิ่งแวดล้อมและสุขาภิบาล มีหนังสือแนะนำ(เพิ่มเติม) ให้ร้านชิวเลแก้ไขโดยหยุดแสดงดนตรีทันที และให้มีมาตรการป้องกันการเปิดเพลง ไม่ให้รบกวนผู้พักอาศัยบริเวณใกล้เคียง ทั้งนี้ จักได้ติดตามผลเป็นระยะๆ ต่อไป อีกทั้งจะเข้าตรวจวัดระดับเสียงบ้านที่ได้รับผลกระทบ เพื่อรวบรวมหลักฐานดำเนินการตามกฎหมายต่อไป
ความเห็นของผู้แจ้ง: ขอบคุณเจ้าหน้าที่ทุกท่านที่มีส่วนเกี่ยวข้องด้วยนะครับ ขอบคุณมากครับ
พื้นที่: แขวงทุ่งสองห้อง เขตหลักสี่ กรุงเทพมหานคร